ПРОТОКОЛ № 22

от заседанието на Комисия по правни въпроси 
на Висшия съдебен съвет, проведено на 8 юни 2016 г.

Днес, 8 юни 2016 г., сряда от 10.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА - отсъства

На заседанието присъства експертният сътрудник на комисията Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Върховен административен съд относно искане от Министерство на правосъдието за разработване на тарифа за таксите, които следва да се събират при оспорването на индивидуалните административни актове, издадени в производствата по Закона за управление на средствата от Европейските структурни и инвестиционни фондове.

- Писмо от Министерство на вътрешните работи относно проект на Закон за противодействие на тероризма, за съгласуване.

- Доклад за прилагането на закона и за дейността на административните съдилища през 2015 г., ведно със становище на Комисията по правни въпроси към Висшия съдебен съвет.

Д Н Е В Е Н   Р Е Д:

1. ОТНОСНО: Проект на Закон за изменение и допълнение на Закона за съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Пленума на Висшия съдебен съвет да СЪГЛАСУВА проекта на Закон за изменение и допълнение на Закона за съдебната власт със забележките, които ще се направят по време на заседанието на Пленума.
1.2. Внася предложението за разглеждане в заседание на Пленума на Висшия съдебен съвет, насрочено за 09.06.2016 г.

2. ОТНОСНО: Препис от искането на Върховния касационен съд за установяване на противоконституционност на чл. 230, ал. 2,3 и 4 и на чл. 166, ал. 3 от Закона за съдебната власт, както и препис от определението на съда от 2 юни 2016 г. по конституционно дело № 6/2016 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. ОТЛАГА разглеждането на т. 2 за следващо заседание.

3. ОТНОСНО: Писмо от Министерство на правосъдието относно проект на заповед за утвърждаване на Правила за използване на техническите средства за явно видеонаблюдение от системата за електронна сигурност в обектите на съдебната власт и ред за достъп до информационен фонд „Видеонаблюдение“.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на Пленума на Висшия съдебен съвет да СЪГЛАСУВА проекта на заповед за утвърждаване на Правила за използване на техническите средства за явно видеонаблюдение от системата за електронна сигурност в обектите на съдебната власт и ред за достъп до информационен фонд „Видеонаблюдение“.
3.2. Внася предложението за разглеждане в заседание на Пленума на Висшия съдебен съвет, насрочено за 16.06.2016 г.

4. ОТНОСНО: Писмо от Министерство на правосъдието относно изпълнение на препоръките на Комисията по съответствие към „Орхуската конвенция“, постановени във връзка с подадено уведомление/жалба № АССС/С/2012/76 срещу България.

КОМИСИЯТА ПО ПРАВНИ ВЪПРОСИ
Р Е Ш И:

4.1. Писмото от Министерство на правосъдието да се изпрати на Министъра на околната среда и водите, като същият да бъде уведомен, че към момента не е постъпил отговор от Върховния административен съд във връзка с изисканата от тях информация.

5. ОТНОСНО: Писмо от Станьо Тенев относно предложение за изменение на чл. 200 от Наказателно – процесуалния кодекс.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение писмото от Станьо Тенев относно предложение за изменение на чл. 200 от Наказателно – процесуалния кодекс.

6. ОТНОСНО: Писмо от председателя на Районен съд гр. Сливница относно допълнителни указания за прилагането на чл. 104 от Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

6.1. Нормите по Глава 15, Раздел 3 от НПК – Разноски и възнаграждения са ясни и не се нуждаят от тълкуване. Разпоредбата на чл. 187 НПК регламентира кой посреща разноските по наказателното производство, а чл. 188 от НПК – кой определя размера им. 
По силата на чл. 189, ал. 1 от НПК съдът решава въпроса за разноските с присъдата или с определение. 
Безспорен е общият принцип, че при законно основание разноските се присъждат в полза на правния субект, който ги е направил. Приложението на този общ принцип се основава на устройството и организацията на бюджетите на органите, осъществяващи дейности в с8ферата на наказателното правораздаване. 
Бюджетите на съдебната и изпълнителната власт са самостоятелни и независими един от друг. Затова и разноските, направени в различните фази на процеса следва да бъдат разграничени и присъдени на този, който ги е направил – когато разноските са направени в съдебната фаза на процеса, следва да се присъждат на първостепенния разпоредител с бюджета на съдебната власт – ВСС, когато са направени на досъдебното производство и не от органа съдебната власт в полза на държавата, доколкото МВР и МФ са част от системата на изпълнителната власт, която се финансира от държавния бюджет. 
6.2. Решението да се изпрати на председателя на Районен съд гр. Сливница.

7. ОТНОСНО: Решение на Комисия „Професионална квалификация, информационни технологии и статистика“ по протокол № 17 от 26.04.2016 г., т.14 относно образуване на вид дела и Правила за оценка на натовареността на съдиите.  

КОМИСИЯТА ПО ПРАВНИ ВЪПРОСИ
Р Е Ш И:

7.1. Поставените въпроси не са от компетентността на  Комисията по правни въпроси.
7.2. Решението да се изпрати на Комисия „Професионална квалификация, информационни технологии и статистика“.

8. ОТНОСНО: Решение на Комисията по предложенията и атестирането по протокол № 21 от 30.05.2016 г., т. Р-14 относно молба от Стоян Германов – кандидат в конкурс за първоначално назначаване в Апелативен съд – наказателна колегия, за становище.

КОМИСИЯТА ПО ПРАВНИ ВЪПРОСИ
Р Е Ш И:

8.1. Въпросът за законосъобразността на разпоредбата на чл. 23, ал. 3 от Правила за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи е обект на съдебно производство пред Върховния административен съд, поради което Комисията по правни въпроси не следва да взима становище.
8.2. Решението да се изпрати на Комисията по предложенията и атестирането.

9. ОТНОСНО: Писмо от председателя на Върховен административен съд относно искане от Министерство на правосъдието за разработване на тарифа за таксите, които следва да се събират при оспорването на индивидуалните административни актове, издадени в производствата по Закона за управление на средствата от Европейските структурни и инвестиционни фондове.

КОМИСИЯТА ПО ПРАВНИ ВЪПРОСИ
Р Е Ш И:

9.1. Препраща писмото от председателя на Върховния административен съд на Комисия „Бюджет и финанси“, по компетентност.

10. ОТНОСНО: Писмо от Министерство на вътрешните работи относно проект на Закон за противодействие на тероризма, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

10.1. Проектът на Закон за противодействие на тероризма да се изпрати на Прокурорската колегия на ВСС с оглед предоставяне на възможност за изразяване на становище до 13.06.2016 г.
10.2. Проектът на Закон за противодействие на тероризма да се изпрати на председателя на Върховния касационен съд с оглед предоставяне на възможност за изразяване на становище до 13.06.2016 г.
10.3. Проектът на Закон за противодействие на тероризма да се изпрати на членовете на Съдийската колегия на ВСС с оглед предоставяне на възможност за изразяване на становище до 13.06.2016 г.

11. ОТНОСНО:  Доклад за прилагането на закона и за дейността на административните съдилища през 2015 г., ведно със становище на Комисията по правни въпроси към Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

11.1 Предлага на Пленума на Висшия съдебен съвет да ПРИЕМЕ доклада за прилагането на закона и за дейността на административните съдилища през 2015 г., ведно със становището на Комисията по правни въпроси към Висшия съдебен съвет.
11.2. Предлага на Пленума на Висшия съдебен съвет да на основание чл. 30, ал. 2 , т. 11 от ЗСВ, да ВНЕСЕ в Народното събрание доклада за прилагането на закона и за дейността на административните съдилища през 2015 г.
11.3. Внася предложението за разглеждане в заседание на Пленума на Висшия съдебен съвет, насрочено за 09.06.2016 г.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА